CELEX: E2013P0003
Language: fi
Date: 2013-03-13 00:00:00
Title: Skatteklagenemnda ved Sentralskattekontoret for storbedrifterin 13 päivänä maaliskuuta 2013 esittämä pyyntö saada EFTAn tuomioistuimelta neuvoa-antava lausunto asiassa Fred Olsen ja muut vastaan Staten v/Sentralskattekontoret for storbedrifter (Asia E-3/13)

19.9.2013   
            
            
               FI
            
            
               Euroopan unionin virallinen lehti
            
            
               C 270/8
            
         Skatteklagenemnda ved Sentralskattekontoret for storbedrifterin 13 päivänä maaliskuuta 2013 esittämä pyyntö saada EFTAn tuomioistuimelta neuvoa-antava lausunto asiassa Fred Olsen ja muut vastaan Staten v/Sentralskattekontoret for storbedrifter
   (Asia E-3/13)
   2013/C 270/06
   Skatteklagenemnda ved Sentralskattekontoret for storbedrifter (suuryritysten asioista vastaavan keskusveroviraston valituslautakunta) on esittänyt 13 päivänä maaliskuuta 2013 päivätyllä kirjeellä pyynnön saada EFTAn tuomioistuimelta neuvoa-antava lausunto asiassa Fred Olsen ja muut vastaan Staten v/Sentralskattekontoret for storbedrifter. Pyyntö saapui tuomioistuimen kirjaamoon 18 päivänä maaliskuuta 2013 ja koskee seuraavia kysymyksiä:
   
               1)
            
            
               Kuuluvatko säätiöt perustamismuotonsa perusteella ETA-sopimuksen 31 artiklassa tarkoitetun sijoittautumisvapauden piiriin? Lisäkysymys: Jos kyllä, kenellä on ETA-sopimuksen mukaiset oikeudet?
            
         
               2)
            
            
               Jos vastaus ensimmäiseen pääkysymykseen on myöntävä: Täyttääkö säätiö ETA-sopimuksen 31 artiklassa tarkoitetun taloudellisen toiminnan vaatimuksen?
            
         
               3)
            
            
               Jos vastaus ensimmäiseen pääkysymykseen on kieltävä: Sovelletaanko säätiöön ETA-sopimuksen 40 artiklassa tarkoitettua pääomien vapaata liikkuvuutta koskevaa oikeutta?
            
         
               4)
            
            
               Jos vastaus ensimmäiseen tai kolmanteen pääkysymykseen on myöntävä: Sisältyykö ulkomaisista väliyhteisöistä annettuihin norjalaisiin sääntöihin sijoittautumisvapauteen tai pääomien vapaata liikkuvuutta koskevaan oikeuteen liittyviä rajoituksia?
            
         
               5)
            
            
               Jos vastaus neljänteen pääkysymykseen on myöntävä: Voidaanko rajoitusta pitää perusteltuna yleiseen etuun liittyvistä pakottavista syistä, ja onko rajoitus oikeasuhteinen?